Forsvarets forum

Forsvarets forum (tidligere Mannskapsavisa og Forsvarsforum) er et magasin og nettside som skriver om det norske Forsvaret, samt forsvars- og sikkerhetspolitikk. 

Magasinet produseres etter journalistiske prinsipper, og er underlagt Redaktørplakaten, Vær Varsom-plakaten og medieansvarsloven. Forsvarets forum er utgitt av Forsvarets fellestjenester på oppdrag fra forsvarssjefen.

Forsvarets forum gir også ut podkasten Krig & Sånn, som først ble lansert av journalist Silje Kampesæter sammen med produksjonsselskapet Både Og.

 Opplag 
Magasinet kommer ut fire ganger i året. På det meste kom det ut 22 ganger i året. I tillegg fikk magasinet nye nettsider i 2020, som en del av en større satsing på nettjournalistikk. Opplaget i 2022 var omkring 60.000 eksemplarer, men ifølge en undersøkelse Kantar foretok, leses bladet av om lag 126.000. 

 Mulig nedleggelse 

I 2017 ble publikasjonen foreslått nedlagt. Forsvarsstaben hadde gjennomført en intern kostnadsutredning som førte til at den ønsket å legge ned bladet. Utvalget var satt sammen av ni medlemmer. Sju av disse arbeidet, eller hadde arbeidet, med Forsvarets kommunikasjonsapparat. Planene møtte imidlertid motstand. Samme år fremgikk det i et brev fra Forsvarsdepartementet til Forsvarsstaben at Forsvarets forum skulle bestå. Det var det eneste punktet på listen over anbefalinger hvor departementet, med forsvarsminister Ine Marie Eriksen Søreide (H) i spissen, gikk imot stabens utvalg.

 Redaksjon 
Redaksjonen holdt tidligere til på Akershus festning i Oslo, men i 2023 flyttet den ut fra militært område og inn i sivile lokaler i Øvre Slottsgate 4.

Ansvarlig redaktør er Anne Karin Pessl-Kleiven. Hun tok over etter Stian Eisenträger i januar 2024. Stian Eisenträger. Andrea Rognstrand er nyhetsredaktør og Paal Ravnaas er redaksjonssjef. Magasinet har til sammen ti årsverk.

I 2023 ble Forsvarets forum tatt opp i Stortingets presselosje.

Utmerkelser

 Fagpresseprisene 2011: Fagpressens forsidepris 
 Fagpresseprisene 2017: Innertieren 
 Fagpresseprisene 2018: Fagpresseprisen; Fagpressens fotopris 
 Fagpresseprisene 2020: Fagpressens forsidepris 
 Medieprisene 2021: Årets nisjenettsted 
 Fagpresseprisene 2022: Fagpressens markedspris 
 Fagpresseprisene 2023: Årets fagpresseredaktør: Stian Eisenträger ; Årets utgiverpris: Arne Opperud, utgiver for Forsvarets forum 
 Medieprisene 2022: Årets magasin; Årets cover; Årets nisjenettsted 

 Referanser 

 Eksterne lenker 


Kategori:Norske militære tidsskrift og skriftserier